O T S U S

Halliste 26. september 2023 nr

**Vallavara tasuta kasutusse andmine (Jaama tn 15)**

Mulgi Vallavolikogu 20. juuni 2018 määruse nr 44 „Mulgi vallavara valitsemise kord“ § 15 lõike 2 punkti 1 ja Eesti Kristliku Nelipühi Kiriku Abja-Paluoja koguduse taotluse alusel

**Mulgi Vallavolikogu o t s u s t a b:**

1. Anda Eesti Kristliku Nelipühi Kiriku Abja-Paluoja kogudusele ( registrikood 80215401) tasuta kasutamiseks viieteistkümneks aastaks Mulgi vallas Abja-Paluoja linnas Jaama tn 15 Mulgi vallale kuuluv hoone.
2. Mulgi vallavanemal sõlmida leping hoone tasuta kasutusse andmiseks.
3. Otsus jõustub teatavakstegemisest.
4. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Arvo Maling

Volikogu esimees